Prahos pavasaris
Prahos pavasaris – bandymas demokratizuoti Čekoslovakijos komunistinę sistemą, pradėtas 1968 m. sausio 5 d. Partijos reformuotojų grupė susitelkė apie pirmąjį ČKP CK sekretorių Aleksandrą Dubčeką, kuris bandė įgyvendinti „socializmą žmogišku veidu“. Balandžio mėn. paskelbta politinių permainų programa „Čekoslovakijos kelias į socializmą“. Panaikinta cenzūra, pasirodė straipsnių, smerkiančių partijos politiką. Pradėtas reformas nuslopino karinė Varšuvos sutarties valstybių intervencija su dauguma sovietų armijos 2000 tankų ir 200 000 karių. Nauja vyriausybė (Gustavas Husakas) panaikino visus Prahos pavasario laimėjimus.